Συζήτηση:Ευαγγελία Σαμιωτάκη

message: Η ημερομηνία γέννησης και το ονοματεπώνυμο τεκμηριώνονται βάσει των εκλογικών καταλόγων και της εγκυκλοπαίδειας του Θεοδώρου Έξαρχου, Ελληνες ηθοποιοί, αναζητώντας τις ρίζες. Σε αυτή την μορφοποίηση με οδήγησε η συζήτηση-διαφωνία που έλαβε χώρα νωρίτερα εδώ. Υπάρχουν πολλές αναφορές από εφημερίδες και λοιπές σελίδες ενημέρωσης στο διαδίκτυο, λόγω της πρόσφατης είδησης του θανάτου της, που αναφέρουν δύο έτη (1934 και 1935) ως έτη γέννησης. Αλλά νομίζω ότι η αλήθεια γίνεται φανερή απλώς συμπληρώνοντας τα κενά της φόρμας του Υπουργείου Εσωτερικών.—Corleone μη τα μασάς!@ 01:23, 12 Μαρτίου 2017 (UTC)
replies: text: Έχεις δίκιο, απλά είχα αμφιβολία το κατά πόσο θα μπορούσε να χρησιμοποιηθεί μια πηγή όπως αυτή του υπουργείου για την τεκμηρίωση αυτού του περιεχομένου μιας και για ευνόητους λόγους δε θα είναι προσβάσιμη για πολύ καιρό ακόμη. Η αλήθεια είναι πως οι διάφορες πηγές αναφέρουν διαφορετικές ημερομηνίες αλλά και τόπο γέννησης (Λαμία, Σάμος, ή κάπου στη μέση Λαμία με καταγωγή από τη Σάμο). Οι ημερομηνίες κυμαίνονται από το 1934-1935 που υπάρχουν στα ΜΜΕ έως και... 1939 στο IMdB, αλλά νομίζω πως αυτό είναι εκτός πραγματικότητας. Ζητώ συγγνώμη για την αναστάτωση και αφαιρώ την πηγή που αναφέρει 1935, η οποία εξάλλου χρησιμοποιήθηκε αποκλειστικά για τον σκοπό αυτό.--Texniths (συζήτηση) 01:33, 12 Μαρτίου 2017 (UTC)
replies: text: :Χρησιμοποιήθηκε για τεκμηρίωση και στο λήμμα Πάολα, μιας κι εκεί υπήρχε διχογνωμία για την πραγματική ημερομηνία γέννησης. Γιατί όχι! Πράγματι, η πηγή του Υπουργείου ίσως κάποια στιγμή στο άμεσο μέλλον να πάψει να υφίσταται. Ωστόσο πάντα θα υπάρχει η εγκυκλοπαίδεια των Ελλήνων ηθοποιών ...και φυσικά η Βικιπαίδεια η οποία χρησιμοποιεί ως επί το πλείστον, ακριβή και τεκμηριωμένα στοιχεία. Γι' αυτό έχει σημασία η πληροφορία να γραφτεί σωστά απ' την αρχή της δημιουργίας ενός λήμματος. Αν δεν υπήρχε ο εκλογικός κατάλογος και η έρευνα του Έξαρχου, πώς θα γνωρίζαμε ότι π.χ. την μητέρα της ηθοποιού την έλεγαν Ελευθερία και ότι το "Σαμιωτάκη" είναι καλλιτεχνικό επώνυμο, κληρονομιά από τον πατέρα της; Μάλλον θα είχαμε άγνοια. Όλες αυτές οι αναφορές που υπάρχουν στο διαδίκτυο και ειδικά σε σελίδες ειδήσεων -δελτία τύπου κ.λπ.- δεν είναι πάντα αξιόπιστες. Προσφέρουν πολλές φορές (άλλες φορές όμως όχι) τετριμμένες "άρπα-κόλλα" πληροφορίες και ορισμένες φορές απέχουν μακράν από το ζητούμενο ...την ανεξάρτητη, αξιόπιστη, έγκυρη πηγή. Προσωπικά δεν αναστατώθηκα. Απλά μου κίνησε το ενδιαφέρον να το ψάξω αυτή η διαφωνία. Οπότε μην ζητάς συγνώμη... από μένα τουλάχιστον .—Corleone μη τα μασάς!@ 02:18, 12 Μαρτίου 2017 (UTC)
Corleone εάν κάνουμε ένα print screen στο αποτέλεσμα που μας δίνει το δημοτολόγιο στο σάιτ του Υπουργείου Εσωτερικών, μπορούμε να έχουμε μόνιμα αυτό το τεκμήριο και να το χρησιμοποιούμε, αφού αφαιρούνται τα στοιχεία αυτά μετά το θάνατο του προσώπου που αναζητήσαμε. Αυτό κάνω κι εγώ. Αν είχαν ένα μητρώο θανόντων στο σάιτ του Υπουργείου Εσωτερικών, θα μας διευκόλυνε όλους εμάς τους ερευνητές που θέλουμε πληροφορίες σχετικά με γέννηση και θάνατο προσώπων. Δεν είναι μόνο στην κυρία Ευαγγελία που συμβαίνει να υπάρχουν λανθασμένες πληροφορίες. Ας μην ξεχνάμε ότι πολλές και πολλοί ηθοποιοί έκρυβαν και κάποια χρονάκια.— ανυπόγραφο σχόλιο  .

text: Δεν το θεωρώ απαραίτητο να κρατηθεί print screen. Εξάλλου η χρήση των δημοτολογίων είναι απλά επιβεβαιωτική των στοιχείων που περιέχει η εγκυκλοπαίδεια των Ελλήνων ηθοποιών. Αυτή και μόνο η πηγή θα αρκούσε. Εφόσον έχετε τον τόμο που αναφέρει για την κα. Σαμιωτάκη, μπορείτε να προσθέσετε περισσότερα στοιχεία στην παραπομπή, δηλαδή τον αριθμό τόμου και την σελίδα, για να είναι ακριβέστερη.—Corleone μη τα μασάς!@ 07:10, 12 Μαρτίου 2017 (UTC)

message: Η Ευαγγέλια σαμιώτικη είχε και έναν αδερφό τον Άλκη σαμιώτικη από τον δεύτερο γάμο του πατέρα της Αναφορά:  2A02:2149:8810:500:D082:FE1D:B6FA:1ADB 15:57, 6 Νοεμβρίου 2020 (UTC)
thread_title:  Σχόλιο 6-11-2020